钦定古今图书集成/理学汇编/学行典/第134卷 > 抱朴子 > 《良规》
## 钦定古今图书集成/理学汇编/学行典/第134卷 > 抱朴子 > 《良规》

翔集而不择木者，必有《离罻》之禽矣；出身而不料时
者，必有危辱之士矣。时之得也，则飘乎犹应龙之览
景云；时之失也，则荡然若巨鱼之枯崇陆。是以智者
藏其器以有待也，隐其身而有为也。若乃高岩将霣，
非细缕所缀；龙门沸腾，非掬壤所遏。则不苟且于干
没，不投险于侥幸矣。